กูรูทองคำโลกมองกระทิงปีนี้ไตรมาส4เห็น1,500ดอลล์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — เจฟฟรีย์ นิโคล ผู้เชี่ยวชาญด้านการลงทุนทองคำระดับโลกคาดไตรมาส 4 ปีนี้ราคาทองพุ่งถึง 1,4001,500 เหรียญสหรัฐ
นายเจฟฟรีย์ นิโคล ผู้เชี่ยวชาญด้านการลงทุนทองคำระดับโลก มีมุมมองที่ดีมากต่อราคาทองคำ โดยมองว่ายังเป็นตลาดกระทิงที่ไตรมาส 4 ปีนี้ และมีโอกาสปรับตัวขึ้นไปถึง 1,4001,500 เหรียญสหรัฐต่อออนซ์ จากปัจจุบันอยู่ที่ประมาณ 1,240 เหรียญสหรัฐต่อออนซ์ เพราะเศรษฐกิจโลกจะฟื้นตัวช้ากว่าคาด ขณะที่ความต้องการทองคำมีมากกว่าการผลิตหน้าเหมือง
สำหรับปัจจัยหลักที่เพิ่มความต้องการทองคำมาจากจีนและอินเดีย ที่เศรษฐกิจมีขนาดใหญ่และเติบโตอย่างรวดเร็ว ขณะที่รัฐบาลมีนโยบายสำรองเงินทุนระหว่างประเทศเป็นทองคำแท่งมากกว่าเงินสกุลเหรียญสหรัฐที่มีแนวโน้มอ่อนค่า เพราะเศรษฐกิจฟื้นตัวช้า
ทั้งนี้ ปัจจัยสำคัญ 8 ประการ นอกเหนือจากความต้องการของจีนและอินเดีย ที่ทำให้นายนิโคลมองตลาดทองคำเป็นตลาดกระทิง ขณะที่นักวิเคราะห์ในตลาดโลกคาดการณ์ราคาทองคำสิ้นปีนี้ไว้เพียง 1,3001,350 เหรียญสหรัฐต่อออนซ์ คือ ประการแรกความไม่แน่นอนเรื่องการฟื้นตัวทางเศรษฐกิจของสหรัฐ ประการที่ 2 ปัญหาหนี้ในยุโรป
ประการที่ 3 นโยบายของธนาคารกลางในการจัดการปัญหาหากเศรษฐกิจไม่เติบโต ประการที่ 4 การลงทุนของภาคเอกชนที่เพิ่มขึ้น ทำให้ทองคำเป็นที่ต้องการของอุตสาหกรรม
ประการที่ 5 ทองคำยังเป็นแหล่งลงทุนที่ปลอดภัย ประการที่ 6 การลงทุนเก็งกำไรจากกองทุนทองคำ ประการที่ 7 ยังมีภาวะเงินเฟ้อจากราคาอาหารและสินค้าเกษตรที่พุ่งสูงที่ทำให้เกิดการลงทุนเพื่อผลตอบแทนสูงชนะเงินเฟ้อ และประการที่ 8 ผลผลิตทองจากหน้าเหมืองมีน้อยลง